En ting er at bruge en masse ressourcer på at bygge en profitabel omsætning op på Amazon. En anden ting er at kunne eksekvere, når ordrerne fra Amazons brugere begynder at rulle ind. Uanset om du beslutter dig for at sælge som FBM (Fulfillment By Merchant), hvor du selv står for at sende varerne ud til kunderne, eller om du vil sælge som FBA (Fulfillment By Amazon) og/eller Vendor, hvor du sender varer til Amazons lagre, der så sender ud til slutforbrugeren, bør du sikre dig så godt som muligt, at dit varelager er stort nok til en stigende efterspørgsel, at dit logistiske setup er klar, at din produkt- og forsendelsesemballage lever op til Amazons regler og meget mere.